سوریه‌ده فیرات چایی‌نین دوغوینده بؤلوچو ترور تشکیلاتی پ.ک.ک/پ.ی.د-ی.پ.گ نماینده‌لری طرفین‌دن آلدادیلا‌راق تشکیلاتا قوشولدوق‌دان سونرا تورک عسگرینه سیغینان گنج‌لر، ترورچولارین اؤزلرینی اؤلومله تهدید ائده‌رک زورلا آرا‌لارینا آلدیغینی سؤیله‌دی.
فراتین دوغوسوندا پ.ک.ک/پ.ی.د-ی.پ.گ ترور اؤرگوتونجه آلدادیلا‌راق تشکیلاتا قوشولان و زورلا الینه سیلاح وئریلن گنج‌لر تورک عسگرینه سیغیندی.
میللی ساوونما ناظیرلیگی‌نین سوسیال مئدیا حسابین‌دان آپاریلان پایلاشیمدا،
بو دا ترور تشکیلاتی‌نین اصل اوزو. فراتین دوغوسوندا پ.ک.ک/پ.ی.د-ی.پ.گ ترور اؤرگوتونجه آلدادیلا‌راق تشکیلاتا قوشولان و زورلا الینه سیلاح وئریلن گنج‌لر، عسگرین مرحمتینه سیغینیب". ایفاده‌لری ایستیفاده ائدیله‌رک تورک عسگرینه تسلیم اولان بیر گنجین گؤرونتوسونه یئر وئریلیب.
آدی آچیقلانمایان گنج ایفاده‌سینده،
کؤیدن حسکیه‌ آتامین معا‌لیجه‌سی اوچون گئدیردیک. یولدا قاباغیمیزی پ.ک.ک منسوب‌لاری کسدی‌لر. یا بیزه قوش، یا دا سن آتانی بورادا اؤلدورریک. دئدی‌لر. منی زورلا آرا‌لارینا آلدی‌لار. راس العین‌ه آپاریب منه سیلاح و مهمات وئریب‌لر. تورک عسگری سرحده گیردیگی واخت اؤزومو تورک عسگرلرینه تسلیم ائتدیم". دئدی.
گنج ایفاده‌سینده،
"تسلیم اولدوق‌دان سونرا تورک عسگری بیزه چوخ یاخشی موناسیبت گؤستردی. بیزی یئدیردی‌لر. پ.ک.ک دونوزلاری ووروشان گنج‌لره مراجعت ائدیرم، گلسین‌لر تورک دولتینه، تورک عسگرلرینه اؤزلرینی تسلیم ائتسین‌لر". شکلینده دانیشدی.
اوغورلا داوام ائدن باریش پیناری عملیاتی چرچیوه‌سینده عمومی‌لیکده 24 ترورچو امنیت گوجلرینه تسلیم اولدوغو آچیقلانمیشدی.
